armvectores/hy_wikipedia_2023 huggingface dataset:
Անաստասիոս Պապուլաս

Անաստասիոս Պապուլաս (հուն․՝ Αναστάσιος Παπούλας, հունվարի 1 (13), 1857, Մեսոլոնգիոն, Արևմտյան Հունաստան, Decentralized Administration of Peloponnese, Western Greece and the Ionian, Հունաստան - ապրիլի 24, 1935(1935-04-24), Աթենք, Հունաստան), հույն ռազմական գործիչ, գեներալ, որը ղեկավարել է հունական զորաբանակները 1919-1922 թվականների հույն-թուրքական պատերազմի ընթացքում։ Ի սկզբանե եղել է կարկառուն ռոյալիստ, սակայն ազգային սխիզմի պառակտիչ ժամանակաշրջանում աստիճանաբար սկսել է հարել Վենիզելոսյան լիբերալների քաղաքական թևին։
1935 թվականին իշխանությունների կողմից դատապարտվել է մահապատժի՝ Հունաստանի թագավորությունում հանրապետական հեղաշրջման փորձ կատարելու մեղադրանքով։


== Կենսագրություն ==
Ծնվել է 1857 թվականի հունվարի 1-ին Հունաստանի ծայր արևմուտքում գտնվող Մեսոլոնգիոն քաղաքում։ 1878 թվականին ծառայության է անցել Հունաստանի զինված ուժերի շարքերում։ Մասնակցել է 1897 թվականի հույն-թուրքական պատերազմին, այնուհետև նշանակվել Աթենքի ոստիկանապետ։ 1912-1913 թվականների Բալկանյան պատերազմների ժամանակ նշանակվել է 10-րդ հետևակային գնդի հրամանատար։
1917 թվականին ազատվել է բանակից՝ ազգային սխիզմի ժամանակաշրջանում որդեգրած ռոյալիստական կողմնորոշման պատճառով։ 1920 թվականի նոյեմբերին միապետական կարգերին սատարող «Միացյալ ընդդիմության» հաղթանակից հետո Պապուլոսը վերստին հրավիրվել է զինված ուժեր և նշանակվել հունական զորքերի գլխավոր հրամանատար՝ փոքրասիական արշավանքի ժամանակ (այդ պաշտոնում վերջինս փոխարինել է Լեոնիդաս Պարասկևոպուլոսին)։ Պապուլասի հրամանատարության ներքո Հունաստանի զինուժը 1921 թվականի գարնանը ձախողել է Ինյոնյուի ուղղությամբ երկու գրոհները, ինչպես նաև ջլատվել Աֆիոնքարահիսար-Էսքիշեհիրիի և Սաքարայի ճակատամարտերում։
1922 թվականի մայիսի 19-ին կառավարության հետ ունեցած տարաձայնության պատճառով Պապուլասը ազատվել է աշխատանքում և ավարտել իր ակտիվ զինվորական կարիերան։
1922 թվականին՝ պատերազմի ավարտից անմիջապես հետո, Պապուլասը դարձել է միապետական ուժերի հակառակորդ և Էլեֆթերիոս Վենիզելոսի գլխավորած հանրապետական շարժման աջակից։ 1935 թվականի մարտին մասնակցել է Վենիզելոսի գլխավորած հանրապետական հեղաշրջման փորձին, որի ձախողումից հետո նույն թվականի ապրիլի 24-ին Աթենքում ենթարկվել է մահապատժի՝ դավաճանության մեղադրանքով։


== Ծանոթագրություններ ==
(1159) Գրանադա

(1159) Գրանադա (անգլ.՝ Granada), աստերոիդ աստերոիդների հիմնական գոտում։ Հայտնաբերվել է 1929 թվականի սեպտեմբերի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,379597 ա. մ., առավելագույնը մոտենում է 2,2384 ա. մ. հեռավորության վրա և հեռանում 2,5208 ա. մ.։ Արեգակի շուրջ մեկ ամբողջական պտույտ է կատարում 1340,77 երկրային օրվա ընթացքում, իր ուղեծրով շարժվելով միջինում 0,268503 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1159) Գրանադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գառնիկ Խաչատրյան

Գառնիկ Հովակիմի Խաչատրյան (1921, Խնձորուտ, Հայաստան - անհայտ), հայ մանկավարժ։ ՀԽՍՀ վաստակավոր մանկավարժ (1958): «Ժողովրդական կրթության գերազանցիկ», Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Գառնիկ Խաչատրյանը ծնվել է 1921 թվականին Ազիզբեկովի շրջանի Խնձորուտ գյուղում։ 1939 թվականին ավարտել է Նախիջևանի մանկավարժական տեխնիկումը, աշխատել է Աղխաչ գյուղի դպրոցում որպես ուսուցիչ։
Խաչատրյանը կարմիր բանակ է զորակոչվել 1941 թվականի ապրիլին։ Նա ծառայել է Վիննիցայի մարզում։ Երբ սկսվել է պատերազմը, մասնակցել է մի քանի մարտերի, որոնց ընթացքում երկու անգամ վիրավորվել է և 1943 թվականին, որպես պատերազմի հաշմանդամ, զորացրվել է բանակից։
1943 թվականին Խաչատրյանը հայրենի գյուղում շարունակել է ուսուցչական աշխատանքը։ Ավարտել է Երևանի Խաչատուր Աբովյանի անվան մանկավարժական ինստիտուտի հայոց լեզվի և գրականության ֆակուլտետը։ Երկար տարիներ աշխատել է Խնձորուտ գյուղում, եղել է դպրոցի տնօրենը։ 1958 թվականին Խաչատրյանին շնորհվել է հանրապետության վաստակավոր ուսուցչի կոչում։ Արժանացել է «Ժողովրդական կրթության գերազանցիկ» կրծքանշանի։ Պարգևատրվել է Խաչատուր Աբովյանի մեդալով։ Երկու անգամ արժանացել է ՀԽՍՀ Գերագույն խորհրդի նախագահության պատվոգրի։


== Պարգևներ ==
ՀԽՍՀ վաստակավոր մանկավարժ (1958)
«Ժողովրդական կրթության գերազանցիկ» կրծքանշան
Խաչատուր Աբովյանի մեդալ


== Ծանոթագրություններ ==
Տալմենկա (այլ կիրառումներ)

Տալմենկա, կարող է վերաբերել՝

Տալմենկա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝ 35 կմ հեռավորության վրա։ Գետի երկարությունը 28 կմ է։
Տալմենկա - գետ Ռուսաստանում, հոսում է Կեմերովոյի մարզում։ Գետի երկարությունը 15 կմ է։
Սևերինովկա (ավան, Տրոստյանեցի շրջան)

Անվան այլ կիրառումների համար տե՛ս՝ ՍևերինովկաՍևերինովկա (ուկրաիներեն՝ Северинівка), ավան Ուկրաինայի Վիննիցայի մարզի Տրոստյանեցի շրջանում։
2001 թվականի տվյալներով Սևերինովկա ավանում բնակվում էր 1 621 մարդ։ Բնակավայրը զբաղեցնում է 2,9 կմ² տարածք։ Բնակչության խտությունը կազմում էր 558,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարա-Ուզեկ

Կարա-Ուզեկ, գետ Ռուսաստանում, հոսում է Ալթայի երկրամասով։ Գետաբերանը գտնվում է Ինյա գետից 27 կմ աջ։ Գետի երկարությունը 10 կմ է։


== Ջրային գրանցման տվյալներ ==
Ըստ Ռուսաստանի պետական ջրային գրանցման տվյալների գետը տարածվում է Վերին Օբի ավազանային շրջանում, ջրի ռեսուրսների կառավարման կայանը Կատունն է, գետի նախաավազաններն են Բիա և Կատուն գետերը, ավազանը Վերին Օբն է՝ մինչև Իրտիշի թափվելը։
Ջրային ռեսուրսների դաշնային գործակալության կողմից պատրաստած Ռուսաստանի Դաշնության տարածքի ջրատնտեսական տարածաբաժանման երկրաբանական համակարգի տվյալներով՝

Ջրային օբյեկտի կոդը հանրային գրանցմամբ -13010100312115100005858
Կոդը ըստ հիդրոլոգիական հետազոտության (ՌԴ)-115100585Ավազանի կոդը -13.01.01.003
Ծավալի համարը ըստ ՌԴ-ի-15
Թողարկումը ըստ ՌԴ-ի-1


== Ծանոթագրություններ ==
Գրեգորի Մանկիու

Նիկոլաս Գրեգորի Մանկիու (անգլ.՝ Nicholas Gregory Mankiw, ծնվելէ՝ փետրվարի 3, 1958(1958-02-03), Թրենթոն, ԱՄՆ), ամերիկացի մակրոտնտեսագետ, Հարվարդի համալսարանի տնտեսագիտության պրոֆեսոր, էկզոգեն տնտեսական աճի Մանկիու-Ռոմեր-Վեյլի նեոդասական մոդելի համահեղինակ, նոր քեյնսականության ներկայացուցիչ։


== Կենսագրություն ==
Նիկոլասը ծնվել է 1958 թվականի փետրվարի 3-ին ուկրաինացի ներգաղթյալների ընտանիքում, Նյու Ջերսի նահանգի Տրենտոն քաղաքում։
Բակալավրի կոչումը ստացել է Փրինսթոնի համալսարանում 1980 թվականին, իսկ փիլիսոփայական գիտությունների դոկտորի աստիճան  շնորհվել է Մասաչուսեթսի տեխնոլոգիական ինստիտուտից 1984 թվականին։ 1987 թվականից Հարվարդի համալսարանի պրոֆեսոր է։
Գրեգորի Մանկիուն ԱՄՆ նախագահ Ջորջ Բուշ կրտսերի օրոք Տնտեսական խորհրդատուների խորհրդի նախագահ 2003-2005 թվականներին։ Հավատարիմ է պահպանողական հայացքներին, եղել է 2012 թվականի նախագահական ընտրություններում Հանրապետական կուսակցության թեկնածու Միթ Ռոմնիի խորհրդականը։
Գրեգորի Մանկիուն ուսուցչական կարիերայի ընթացքում  դասավանդել է տարբեր դասընթացներ, այդ թվում՝ միկրոէկոնոմիկա, մակրոտնտեսագիտություն, վիճակագրություն և  տնտեսագիտություն տեության հիմունքները։ Մի անգամ  Մանկիուն ամռանը Լոնգ Բիչում աշխատել է որպես առագաստանավային հրահանգիչ։
Գ․ Մանկիու-ի գործունեությունը չի սահմանափակվում միայն դասավանդմամբ, հետազոտական աշխատանքով և հեղինակային աշխատանքով․ նաՏնտեսական հետազոտությունների ազգային բյուրոյի (Քեմբրիջ, Մասաչուսեթս) դրամավարկային տնտեսագիտության ծրագրի տնօրենն է, ինչպես նաև Բոստոնի Դաշնային պահուստային բանկի և ԱՄՆ Կոնգրեսի բյուջետային ծառայության խորհրդականն է։


== Ընտանիք ==
Պրոֆեսոր Գ. Մանկիուն ապրում է Ուելսլիում (Մասաչուսեթս) իր կնոջ՝ Դեբորայի, երեխաների՝ Քեթրինի, Նիկոլասի և Փիթերի հետ։


== Գրականության ցանկ ==


=== Գրքեր ===
«Փոքր մենյուի ծախսեր և մեծ բիզնես ցիկլեր. մենաշնորհի մակրոտնտեսական մոդել»
«Տնտեսական աճի էմպիրիկական ներդրում»
Տնտեսագիտության սկզբունքները (1-ին հրատ.)
Տնտեսագիտության սկզբունքները (4-րդ հրատ.)
Տնտեսագիտության սկզբունքները (6-րդ հրատ.)
Մակրոէկոնոմիկա (7-րդ խմբ.)


=== Հոդվածներ ===
Մակրոտնտեսագետը որպես գիտնական և ճարտարագետ
Նոր Քեյնսյան տնտեսագիտություն
Աջակցություն տնտեսական աճի էմպիրիկային


== Ծանոթագրություններ ==


== Հղումներ ==
Страница Г. Мэнкью на сайте Гарвардского университета Archived 2012-07-17 at the Wayback Machine.
ведущийся с марта 2006 года.(անգլ.) — Проверено 19.10.2011
Appearances on C-SPAN
Քերստին Հեսսելգրեն

Քերստին Հեսսելգրեն (շվեդերեն՝ Kerstin Hesselgren, հունվարի 4, 1872(1872-01-04)[…], Hofors, Gävleborg County, Շվեդիա[…] - օգոստոսի 19, 1962(1962-08-19)[…], Կունգսհոլմ, Շվեդիա[…]), շվեդ ֆեմինիստ և քաղաքական գործիչ, Ֆոգելստադ խմբի հիմնադիր։


== Կենսագրություն ==

Քերստին Հեսսելգրենը ծնվել է 1872 թվականի հունվարի 4-ին Հոֆորս քաղաքում, բժիշկ Գուստավ Ալֆրեդ Հեսսելգրենի (Gustaf Alfred Hesselgren) և նրա կնոջ՝ Մարիա Մարգարիտա Վուրնի (Maria Margareta Wærn) ընտանիքում։
Քերստինը նախնական կրթությունը ստացել է տանը, տնային դաստիարակչուհու մոտ, այնուհետև Շվեյցարիայում՝ աղջիկների դպրոցում։ 1895 թվականին Ուփսալայում ստացել է բուժակի դիպլոմ, 1896 թվականին Ստոկհոլմում ավարտել է դպրոցական ուսուցչի դասընթացները, 1905 թվականին Լոնդոնում՝ Բեդֆորդի քոլեջում, ստացել է սանիտարական տեսուչի որակավորում։
Քերստին Հեսսելգրենը 1912-1934 թվականներին աշխատել է Ստոկհոլմում՝ որպես սանիտարական տեսուչ, 1909-1934 թվականներին՝ դպրոցական խոհանոցային տեսուչ։ 1906-1913 թվականներին եղել է Շվեդիայի դպրոցների ուսուցիչների ընկերության նախագահը, 1913-1934 թվականներին զբաղեցրել է կանանց աշխատանքի անվտանգության տեսչության գործադիր տնօրենի պաշտոնը։ 1918 թվականին Քերստին Հեսսելգրենին շնորհվել է Իլլիս Կվորում մեդալ։


== Քաղաքական  գործունեություն ==
1921 թվականին, երբ կանայք ընտրական իրավունք ստացան, Քերստին Հեսսելգրենը դարձավ Շվեդիայի խորհրդարանում առաջին անգամ ընտրված, հինգ կանանցից մեկը( վերին պալատ)։ Դրանց թվում էին Էլիզաբեթ Տամը, Նելլի Թյուրինգը, Ագդա Էստլունդը և Բերտա Վելլինը, նրանք բոլորը աշխատում էին ստորին պալատում։ Հեսսելգրենը դարձավ Շվեդիայի առաջին կինը, որ ընտրվեց երկրի խորհրդարանի վերին պալատում։ Աշխատել է խորհրդարանի վերին պալատում 1922-1926 թվականներին (Գյոթեբորգի օկրուգից) և 1927-1934 թվականներին (Էրեբրուի օկրուգից) և ստորին պալատում՝ 1937-1944 թվականներին (Ստոկհոլմի օկրուգից)։ 1939-1944 թվականներին եղել է ռիկստագի երկրորդ իրավաբանական կոմիտեի նախագահ՝ դառնալով առաջին կինը շվեդակական խորհրդարանում, որ նախագահել է կոմիտեում։
1922-1923 թվականներին և 1937 թվականից մինչև 1944 թվականը Հեսսելգրենը եղել է Լիբերալ կուսակցության անդամ (ընտրվել է սոցիալ-դեմոկրատներրի աջակցությամբ)։ 1923 թվականից մինչև 1937 թվականը եղել է անկախ քաղաքական գործիչ, 1938 թվականից մինչև 1944 թվականը՝ ժողովրդական կուսակցության անդամ։
Միջազգային մակարդակի հանդիպումներում հանդես է եկել որպես շվեդական պատվիրակ, իսկ Աշխատանքի միջազգային կազմակերպության  կոնֆերանսներում՝ որպես փորձագետ 1933-1935, 1937 և 1938 թվականներին։ Զբաղվել է հասարակական գործունեությամբ, եղել է Frisinnade kvinnor ասոցիացիայի նախագահը և Ֆոգելստադի կանանց քաղաքացիական դպրոցի (Kvinnliga medborgarskolan vid Fogelstad) հիմնադիրներից մեկը։
Մահացել է 1962 թվականի օգոստոսի 19-ին, Ստոկհոլմում։ Ամուսնացած չի եղել, երեխաներ չի ունեցել։
Գյոտեբորգի համալսարանն ի պատիվ Քերստին Հեսսելգրենի սահմանել է կրթաթոշակ հրավիրված պրոֆեսորների համար, որը շնորհվում է սոցիալական և հասարակական գիտությունների բնագավառում նշանակալի հետազոտություններ իրականացրած կանանց։


== Ծանոթագրություններ ==


== Արտաքին հղումներ ==
Kerstin Hesselgren
Kerstin Hesselgren
Արոս

Անվան այլ կիրառումների համար տե՛ս՝ Արոս (այլ կիրառումներ)Արոս, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 6-7 կմ հարավ-արևելք, Խնուս գետի աջ ափին, դեպի Մուշ տանող տեղական ճանապարհի վրա։


== Անվան ստուգաբանություն ==
Արոսն իր բնական դիրքով նման է արոս թռչունին, որն ունի երկար վիզ, դուրս ցցված կուրծք և միշտ բարձր պահած գլուխ։ Դրա պատճառով էլ գյուղը ստացել է Արոս անվանումը։


== Պատմություն ==
1915 թվականի Մեծ եղեռնի ժամանակ բնակիչների մեծագույն մասը զոհվել է, իսկ փրկվածները հաստատվել են Արևելյան Հայաստանում։


== Բնակչություն ==
XVIII—XIX դարերում ունեցել է մոտ 250, իսկ XX դարի սկզբին՝ 95-98 տուն հայ բնակիչ։


== Տնտեսություն ==
Զբաղվում էին երկրագործությամբ, այգեգործությամբ, անասնապահությամբ, առևտրով և արհեստներով (ջուլհակություն, քարակոփություն, որմնաշինություն)։
Գյուղի մոտ եղած բարձրորակ քարից Արոսի հմուտ վարպետները պատրաստում էին կամուրջների, եկեղեցիների կամարներ, հնոց-փռեր, ջրաղացի, ղինգի, ձիթհանքի քարեր։


== Պատմամշակութային կառույցներ ==
Արոսի գերեզմանատանը պահպանվում էին XV դարում կառուցված եկեղեցու պատերը։ Արոսը նաև ուներ գործող եկեղեցի։


== Կրթություն ==
Գյուղն ուներ վարժարան՝ 50 աշակերտով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սուրբ Լուիսի բերդ

Սուրբ Լուիսի բերդ, նաև հայտնի է որպես Քալաատ ալ Մուիզ՝ Ավերված բերդ, որը գտնվում է Լիբանանի Սիդոն քաղաքում։ Կառուցվել է 1254 թվականին ֆրանսիացի խաչակիրների կողմից Ֆաթիմիդ ամրոցի տարածքում։ Ամրոցը մի քանի անգամ վերակառուցվել է մինչև 17-րդ դարը։


== Պատմություն ==

Հիմա տարածքը արդեն գրավվել է Սուրբ Լուիի կողմից, բայց միջնաբերդի մնացորդները մինչև հիմա պահպանվել են, այդ թվում նաև թատրոնը։ Միջնաբերդը հավանաբար ամբողջությամբ փլուզվել էր, բայց արաբները վերակառուցել են այն։
Միջնաբերդի հարավում մնացորդները գտնվում են Մուրեքսի բլուրում։ Միջնաբերդի մնացորդներ դեռևս կարելի է տեսնել։ Արհեստական այդ բլուրը (100մ երկարությունը, 50մ բարձրություն) ստեղծվել է փյունիկյան ժամանակաշրջանում պուրպուրի գործարանի թափոնների պատճառով։ Ենթադրվում է, որ բլուրի վերին մասում հռոմեացիները տներ են կառուցել։ Բլրի մի մասը հիմա ծածկված է Սիդոնի շիա համայնքի գերեզմանոցներով։
10-րդ դարում ֆաթիմական խալիֆա Ալ Մուիզ լի-դին Ալլահը միջնաբերդը վերածեց ամրոցի, ամրացրեց այն և տվեց Քալաատ ալ Մուիզ անունը։ Ամրոցը, ինչպիսին, որ հիմա է, կառուցվել է 1254 թվականին խաչակիրների կողմից, երբ ֆրանկները բռնազավթում էին Սիդոնը։ Ֆրանսիայի թագավոր Լուի IX-ը, ով ավելի հայտնի է Սուրբ Լուի անունով, երկար ժամանակ է մնացել այդ ամրոցում, այդ իսկ պատճառով այն կոչել են իր անունով։
Երբ արաբները պաշարել էին քաղաքը, ամրոցը վերակառուցվեց։ Հետագայում այն վնասվեց մամլուքների պատճառով և կրկին վերակառուցվեց Ֆահր ադ-Դին II-ի կողմից 17-րդ դարում։ Ամրոցը մի քանի անգամ թալանել են, որից միայն ավերակներն են մնացել։ Ամրոցի մի մասը փլուզվել է օսմանական ժամանակաշրջանի վերջին։
1948 թվականին ամրոցը ծառայել է որպես ապաստարան Պաղեստինի փախստականների համար։ Հետագայում կրկին վնասվել է իսրայելական ռմբակոծության պատճառով։ Ծրագրեր են մշակվում ամրոցը վերակառուցելու համար։


== Ծանոթագրություններ ==
4J Studios

4J Studios, ընկերություն, որը զբաղվում է համակարգչային խաղերի մշակմամբ, տեղակայված է Շոնտլանդիայի Դանդի քաղաքում։ Ընկերությունում աշխատում են VIS Entertainment ընկերության մի շարք աշխատակիցներ։ Ներկա պահին ստուդիան հիմնականում մշակում Minecraft խաղի խաղային համակարգերի համար նախատեսված տարբերակները։


== Պատմություն ==
4J Studios-ը հիմնադրվել է Քրիս վան դեր Կուլինի, Փէդդի Բերնսի և Ֆրենկ Արնոտի կողմից 2005 թվականի ապրիլի 19-ին։ Երեքն էլ աշխատել են մի ընկերությունում, որտեղ գլխավոր տնօրենը եղել է վան դեր Կուիլը։
2012 թվականի նոյեմբերին ստուդիայի համահիմնադիր և տնօրեն Արնոթը հայտարարեց, որ լքում է 4J Studios-ը, որպեսզի հիմնադրի նոր ընկերություն՝ Stormcloud Games, իր գործընկերների՝ Էնդի Ուէսթոնի և Պէտ Մակգոերնի հետ։ 2018 թվականի մարտին 4J Studios-ը ահռելի գումար ներդրեց Դանդիում տեղակայված Puny Astronaut-ում։ Սա մշակող էր, որ հիմնականում կազմված էր Աբերտայի ավարտականերից։ Արդյունքում Վան դեր Կույլը և Բերնսը դարձան այդ ընկերության տնօրենների խորհրդի անդամ։ 2021 թվականի մարտին 4J Studios-ը բացեց ներդրումային ֆոնդ՝ Chroma Ventures, որը վերցրեց Puny Astronaut մասնաբաժինը և ներդրում իրականացրեց մի քանի այլ ստուդիաներում։ 2022 թվականի հոկտեմբերից 4J Studios-ը հայտարարեց, որ որոշել է հրապարակել խաղեր, սկսած Puny Astronaut's Skye Tales-ից 2023 թվականին։


== Մշակված խաղեր ==


== Ծանոթագրություններ ==


== Արտաքին հղումներ ==
{{{1}}} 4J Studios. պաշտոնական կայք
Իտալական կեսօր

«Իտալական կեսօր» (ռուս.՝ «Итальянский полдень» «Италья́нка,  снима́ющая виногра́д»), ռուս նկարիչ Կառլ Բրյուլովի նկարներից։


== Սյուժե ==
Նկարում պատկերված է երիտասարդ կին, որը խաղող է քաղում։ Բնորդուհին հասարակ իտալուհի է։ Կառլ Բրյուլովը նկարել է այս նկարը իր խաղողի այգում՝ կեսօրյան արևոտ լույսի ներքո։


== Տարբերակներ ==
Ավելի ուշ «Իտալական կեսօր»-ի փոքր տարբերակը նկարվել է 1831 թվականին։ Այդ նկարը պահպանվում է Տրետյակովյան պատկերասրահում։


== Կարծիքներ ==
Քննադատները համարել են, որ մոդելը չի համապատասխանում գեղեցկության դասական արվեստի պատկերացմանը.

Կառլ Բրյուլովը իր նկարը քննադատողներին պատասխանել է․


== Տես նաև ==
Իտալական առավոտ


== Արտաքին հղումներ ==
«Իտալական կեսօր» Archived 2007-09-27 at the Wayback Machine.
Ռազդոլնոե (գյուղ, Միխայլովսկի շրջան)

Անվան այլ կիրառումների համար տե՛ս՝ ՌազդոլնոեՌազդոլնոե (ռուս.՝ Раздольное), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փերսի Ջեքսոնը և հրեշների ծովը

«Փերսի Ջեքսոնը և հրեշների ծովը» (անգլ.՝ Percy Jackson: Sea of Monsters) ռեժիսոր Տոր Ֆրոյդենտալի ֆիլմերից, որի գլխավոր դերերը մարմնավորում են Լոգան Լերմանը, Շոն Բինը, Նեյտան Ֆիլիոնը, Ալեքսանդրա Դադարիոն, Ստենլի Տուչին, Միսի Պայլը, Դենիել Կադմորը, Ջեյք Էյբելը, Լիվեն Ռամբինը, Բրենդոն Տ. Ջեքսոնը։


== Սյուժե ==
Փերսին ուղևորվում է իր ընկեր սատիր Գրուվերին որոնելու։ Վերջինս ընկել է ցիկլոպ Պոլիֆեմի թակարդը։ Խաղաքարտին է դրած ոչ միայն սատիրը, այլ ողջ «Խառնածինների ճամբարը»։ Ինչ-որ մեկը թունավորել է Թալիի սրբազան ծառը և հիմա հրեշների ներխուժման համար ոչ մի բան արգելք չի կարող հանդիսանա։ Ծառին միայն կարող է բուժել առասպելական Ոսկե գեղմը, որը թաքցրված է Պոլիֆեմի կղզում։ Իսկ նրան հասնելու համար պետք է կտրել անցնել Հրեշների ծովը և մենամարտել նրա բնակիչների՝ Սցիլլայի և Հարբդայի, քաղցրաձայն սիրենաների և նենգամիտ կախարդուհի Ցիրցեայի հետ։


== Դերերում ==


== Ծանոթագրություններ ==


== Արտաքին հղումներ ==
Փերսի Ջեքսոնը և հրեշների ծովը(անգլ.) ֆիլմը Internet Movie Database կայքում
«Փերսի Ջեքսոնը և հրեշների ծովը»(ռուս.) ֆիլմը ԿինոՊոիսկ կայքում։
Աստերոիդների ցանկ (125001-125100)

Աստերոիդների ցանկ (124901-125000)  • Աստերոիդների ցանկ  • Աստերոիդների ցանկ (125101-125200)
 Աստերոիդների ցանկ (124901-125000)  • Աստերոիդների ցանկ  • Աստերոիդների ցանկ (125101-125200)
Վլադիմիր Պոնոմարյով

Վլադիմիր Բորիսովիչ Պոնոմարյով (հունվարի 31, 1957(1957-01-31), Միչուրինսկ, Տամբովի մարզ, ՌԽՖՍՀ, ԽՍՀՄ), ռուս ֆուտբոլիստ, պաշտպան, ռուսական ֆուտբոլի մարզիչ։


== Կենսագրություն ==


=== Ակումբային կարիերա ===
ԴՅՈՒՍՇ ք. Միչուրինսկի սան է։ Մեծահասակների մակարդակով սկսել է հանդես գալ 1975 թվականին «Ռևտրուդ» (Տամբով) ակումբում երկրորդ լիգայում։ Այնուհետև չորս մրցաշրջանների ընթացքում հանդես է եկել Սարատովի «Սոկոլում»։
1980թ. տեղափոխվել է Վորոնեժի «Ֆակել»։ Թիմի կազմում մեկնարկային հանդիպումը խաղացել է 1980 թվականի մարտի 1-ին Մոսկվայի «Սպարտակի» դեմ ԽՍՀՄ Գավաթի խաղում, որում նրա թիմը հաղթել էր 3:0 հաշվով։ 1981-ի մրցաշրջանի մի մասն անցկացրել է Տամբովի «Սպարտակում», իսկ 1985-ի մրցաշրջանում (երբ «Ֆակելը» խաղում էր բարձրագույն խմբում) հանդես է եկել «Սոկոլում»։ Ընդամենը «Ֆակելի» կազմում Առաջին խմբի 122 հանդիպում է անցկացրել, դարձել է 1984 թվականի առաջնության հաղթող (բայց միայն 10 խաղ է խաղացել այդ մրցաշրջանում) և գավաթային արշավի մասնակից, որտեղ Վորոնեժի ակումբը դարձել է կիսաեզրափակիչի մասնակից (ինքը կիսաեզրափակիչում չի խաղացել)։
Իր կարիերայի ընթացքում բազմիցս է վերադարձել «Սոկոլ» (ընդհանուր առմամբ խաղացել է երկրի առաջնություններում 262 հանդիպում) և Տամբովի «Սպարտակ» (անցկացրել է 91 հանդիպում)։ Խաղացել է նաև «Պրոգրես» (Չերնյախովսկ), «Զավոլժյե» (Էնգելս), «Լոկոմոտիվ» (Լիսկի) ակումբներում։ Ընդամենը կարիերայի ընթացքում ավելի քան 550 հանդիպում է անցկացրել ԽՍՀՄ-ի և Ռուսաստանի առաջնություններում՝ արհեստավարժների մակարդակով ։


=== Մարզչային կարիերա ===
1995 թվականից մարզել է «Լոկոմոտիվը» (Լիսկի), առաջին մրցաշրջանում եղել է խաղացող մարզիչ։ Թիմը երրորդ լիգայից դուրս բերեց երկրորդ, որտեղ 1997 թվականին «Լոկոմոտիվը» հասավ պատմության մեջ ամենաբարձր արդյունքի՝ դարձավ զոնալ մրցաշարի արծաթե մեդալակիր։
2000-ականների սկզբին մտնում էր «Ֆակելի» և «Բազեի» մարզչական շտաբներ։ 2002 թվականի օգոստոս-հոկտեմբեր ամիսներին կատարել է Բելգորոդի «Սալյուտի» գլխավոր մարզիչի պարտականությունները։ 2003 թվականին վերադարձել է Լիսկայի «Լոկոմոտիվ», որի հետ նվաճել է երկրորդ տեղը ԿՖԿ-ի զոնալ մրցաշարում։ Այնուհետև կրկին աշխատել է տարբեր ակումբներում որպես օգնական, իսկ 2008-ի երկրորդ կեսին գլխավորել է Վորոնեժի «Դինամոն»։ 2007 թվականին աշխատել է «Գուբկինում»։ Վադիմ Հաֆիզովի հրաժարականից հետո թիմը ղեկավարել է մինչև մրցաշրջանի ավարտը։
2009 թվականին աշխատել է «Ֆակելի» մարզական տնօրեն։ Մեղադրվել է «Ելեց» ակումբի մրցակիցներին կաշառելու փորձի մեջ և հեռացվել ֆուտբոլային գործունեությունից։
2014 թվականի դրությամբ եղել է «Սալյուտ» ֆուտբոլային գիշերօթիկի ավագ մարզիչը (Բելգորոդ), այնուհետև աշխատել է «Լոկոմոտիվի» (Լիսկայի) կառուցվածքում։ Մասնակցել է վետերանների խաղերին։


== Անձնական կյանք ==
Որդի՝ Անդրեյ (ծնված. 1985) ֆուտբոլով զբաղվել է մանկապատանեկան մակարդակով, այնուհետև աշխատել է «Ֆակելում» և «Լոկոմոտիվում» (Լիսկի)։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ադոլֆ Ֆրեդերիկ, Քեմբրիջի դուքս

Ադոլֆ Ֆրեդերիկ, Քեմբրիջի դուքս (անգլ.՝ Adolphus Frederick, Duke of Cambridge, փետրվարի 24, 1774(1774-02-24)[…], Վեստմինստեր, Մեծ Լոնդոն, Անգլիա, Մեծ Բրիտանիայի թագավորություն - հուլիսի 8, 1850(1850-07-08)[…], Cambridge House, Վեստմինստեր, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն)՝ բրիտանացի ֆելդմարշալ։
Անգլիայի թագավոր՝ Ջորջ III կրտսեր որդին։


== Գործունեուոթյուն ==
Հաճախել է Գյոթինգենի համալսարանը։ 1793 թ. նիդեռլանդական արշավանքի ժամանակ արքայազն Ադոլֆը գերի ընկավ, բայց շուտով նրան փոխանակեցին։
1801 թ. արքայազն Ադոլֆը, ում շնորհվել էր Քեմբրիջի դուքսի տիտղոս, ուղարկվեց Բեռլին, որպեսզի հակազդի Հաննովերի կուրֆյուրստությունը գրավելու որոշմանը, բայց այդ առաքելությունը ձախողվեց։ Նույնքան անհաջող էր Քեմբրիջին Հաննովերի զինված ուժերի գլխավոր նշանակելու փորձը (1803 թ.) և Քեմբրիջը խուսափեց նահանջելու անհրաժեշտությունից միայն այն բանի շնորհիվ, որ ղեկավարությունը հանձնեց գեներալ Ի. Լ. ֆոն Վալմոդենին։
Գեորգ 3-րդին Հենովերը վերադարձնելուց և 1815 թվականին նորից ստեղծված Հանովերի թագավորության գահին բարձրանալուց հետո, 1816 թվականին Քեմբրիջը ուղարկվեց այնտեղ որպես գեներալ-փոխարքա, իսկ 1831 թվականի անկարգություններից հետո Գյոթինգենում նշանակվեց Հանովերի փոխարքա։ Նրա օրոք՝ 1819 թվականին վերանայվեց պալատական հին սահմանադրությունը, իսկ 1833 թվականին նոր սահմանադրություն ընդունվեց, տրված Վիլհեմ 4-րդի կողմից։
1833 թվականի օգոստոսի 26-ին պարգևատրվեց Սուրբ Անդրեաս առաքյալի շքանշանով։
Վիլհեմ 4-րդի մահից հետո 1837 թվականին Հաննովերը անցավ Քեմբրիջի ավագ եղբայր՝ Էռնեստ Օգոստոսին, ինչի արդյունքում Քեմբրիջը վերադարձավ Անգլիա, որտեղ հիմնեց շատ բարեգործական կազմակերպություններ։


== Ընտանիք ==
1818 թվականից ամուսնացած էր Ավգուստա Գեսսեն Կասելսկայի հետ (1797-1889-ական թվականներ)
Երեխաներ։

Ջորջ (1819-1904- ական թվականներ), Քեմբրիջի դուքս, բրիտանացի հրամանատար, ավելի հաջողակ քան հայրը
Ավգուստա (1822-1916-ական թվականներ)
Մարիամ (1833-1897-ական թվականներ)՝ ամուսնացած էր Տեքսկի դուքս Ֆրնցիսկոսի հետ, այդ ամուսնությունից ծնվեցին բրիտանացի թագուհի Մարիա Տեքսացին, Ջորջ 5-րդի կինը և Ադոլֆ Տեքսացին, ով անվանվել է ի պատիվ պապի, իսկ 1917 թվականին Ջորջ 5-րդից ստացավ Քեմբրիջ ազգանունը և Քեմբրիջի մարկիզի տիտղոս։


== Ծանոթագրություններ ==
Կոսե (այլ կիրառումներ)

Կոսե անունը կամ տերմինը կարող է վերաբերել հետևյալ հոդվածներին․

Կոսե - գյուղ Էստոնիայի Յիհվի շրջանի կազմում։
Կոսե - գյուղ Էստոնիայի Պայուսի շրջանի կազմում։
Կոսե - գյուղ Էստոնիայի Վենդռա շրջանի կազմում։
Կոսե - գյուղական ավան Էստոնիայի Կոսե շրջանի կազմում։
Կոսե - գյուղական ավան Էստոնիայի Վիռու շրջանի կազմում։
Սերբերեն Վիքիպեդիա

Սերբերեն Վիքիպեդիա (սերբ.՝ Српска Википедиjа), Վիքիպեդիա բազմալեզու և ազատ հանրագիտարանի սերբերեն տարբերակն է։
Ինչպես և բոլոր Վիքիմեդիա-նախագծերը, Սերբերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Սերբերեն Վիքիպեդիա (սերբ.)
Համագումար

Համագումար (ռուս.՝ Съезд) հասարակական կազմակերպության, կուսակցության կամ սոցիալական խմբերի, մասնագիտական, ազգային և այլ խմբերի ներկայացուցիչների հավաք։
Կազմակերպության կամ կուսակցության` համագումարի մասնակիցները (ներկայացուցիչները) ընտրվում են իրենց տարածքային մասնաճյուղերիի անդամների հանդիպումների ժամանակ և նրանց կողմից լիազորվում են համագումարներին ներկայացնել իրենց ընտրողներին։


== Նկարագրություն ==
Կազմակերպության կամ կուսակցության համագումարը, որպես կանոն, իր կառավարման բարձրագույն մարմինն է։ Կազմակերպության ղեկավարները ընտրվում են համագումարում, որոշվում են գործունեության հիմնական ուղղությունները, կարող են մտցնել փոփոխություններ կանոնադրական փաստաթղթերում։ Համագումարը որպես կանոն հրավիրվում է պարբերաբար` 1 անգամ տարվա ընթացքում և 1 անգամ 5 տարվա ընթացքում։ Բացի հերթական համագումարներից` գործնականում հրավիրվում են արտահերթներ` հրատապ հարցերը լուծելու համար, դրանք կարող են լինել, օրինակ, կանոնադրական փաստաթղթերի փոփոխությունների, դրանք փոփոխված օրենսդրությանը համապատասխանեցնելու համար։ Համագումարը, որը որոշում է որևէ կուսակցության կամ հանրային կազմակերպության ստեղծման հարցը, կոչվում է հիմնադիր։


== Պատկերասրահ ==

		


== Ծանոթագրություններ ==


== Արտաքին հղումներ ==
«Съезды»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
European affairs events
International congress calendar
Medical Congresses Around the World
Կուտեյնիկովո (Չերտկովսկի շրջան)

Անվան այլ կիրառումների համար տե՛ս՝ Կուտեյնիկովո (այլ կիրառումներ)Կուտեյնիկովո (ռուս.՝ Кутейниково), գյուղ Ռուսաստանի Ռոստովի մարզի Չերտկովսկի շրջանում։ Կուտեյնիկովսկի գյուղական համայնքի վարչական կենտրոնն է։ Չերտկովո ավանից գտնվում է 25 կմ հեռավորության վրա։
Հուկ (երաժշտություն)

Հուկ (անգլ.՝ hook, նշանակում է «որսալ»), երգի մի հատված, որը ինչ-որ կերպ աչքի է ընկնում և «որսում» է ունկնդրի ուշադրությունը։ Այս տերմինը հաճախ օգտագործվում է ռոք, R&B, հիփ հոփ, պարային և փոփ ժանրերի երաժշտության մեջ, քանի որ սովորաբար հենց այդ ժանրերի երգերն են ունենում աչքի ընկնող հուկ։ 1996 թվականին լույս տեսած «Songwriting for Beginners» գրքում հուկը բացատրվել է հետևյալ կերպ․ 

Հայտնի հուկ ունեցող երգի օրինակ է The Beatles խմբի «Day Tripper» երգը (սկզբի կիթառի մասը)։


== Տես նաև ==
Կրկներգ


== Ծանոթագրություններ ==
Պոստոլ (այլ կիրառումներ)

Պոստոլ, կարող է վերաբերել՝

Պոստոլ - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Պոստոլ - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Սանտա Ռիտա դու Նովու Դեստինու

Սանտա Ռիտա դու Նովու Դեստինու  (պորտ.՝ Santa Rita do Novo Destino), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 3150 մարդ՝ 2006 թվականի տվյալներով։ Գրավում է 956,037 կմ2 տարածք։ Բնակչության խտությունը՝ 3,3 մարդ/կմ²։


== Պատմություն ==
Քաղաքը հիմնադրվել է 1995 թվականի դեկտեմբերի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 19.726.178,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6.377,68 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,684 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սանտա Ռիտա դու Նովու Դեստինուի մասին
(1698) Քրիստոֆ

(1698) Քրիստոֆ (անգլ.՝ Christophe), աստերոիդ աստերոիդների հիմնական գոտում։ Հայտնաբերվել է 1934 թվականի փետրվարի 10-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 3,165459 ա. մ., առավելագույնը մոտենում է 2,8455 ա. մ. հեռավորության վրա և հեռանում 3,4854 ա. մ., իսկ Երկրի ուղեծրին Քրիստոֆ աստերոիդը նվազագույնը մոտենում է 1,8573 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2057,09 երկրային օրվա ընթացքում, իր ուղեծրով շարժվելով միջինում 0,175004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1698) Քրիստոֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նայրոբի

Նայրոբի (անգլ.՝  և սվահիլի՝ Nairobi), քաղաք հասարակածի մոտակայքում, Քենիայի մայրաքաղաք, Արևելյան Աֆրիկայի խոշորագույն քաղաքը։
Բնակչությունը՝ ▲5 545 000 մարդ (2016), սակայն իրականում բնակչությունն ավելին է, քան ներկայացված թիվը քաղաքի ետնավայրերի պատճառով, որտեղ բնակչության գնահատումը ծայրաստիճան բարդ է։


== Պատմություն ==
Նախկինում ժամանակակից քաղաքի վայրում գտնվում էին անմարդաբնակ ճահիճներ։ 1899 թվականին այստեղ կառուցվել է Ուգանդայի երկաթուղային գիծը մատակարարող կայարան, որն էլ շուտով դարձել է երկաթուղային գծի շտաբ կայանը։ Քաղաքն իր անվանումը ստացել է Ewaso Nyirobi (Էվասո Նայրոբի) ջրամբարի անունից, որը մասայերեն լեզվից թարգմանաբար նշանակում է «զով ջուր»։ 1990 թվականին քաղաքում այտուցային ժանտախտի համաճարակ է սկսվել, ինչի հետևանքով քաղաքը ամբողջությամբ վերակառուցվել է, քանի որ հին քաղաքը ստիպված էին ամբողջությամբ այրել։


== Աշխարհագրություն ==
Քաղաքի աշխարհագրական դիրքն է՝ 1°17′ հվ. լ. 36°49′ ավ. ե. և զբաղեցնում է 696 կմ² տարածք։
Նայրոբին գտնվում է Կամպալա և Մոմբասա քաղաքների միջև։ Քանի որ քաղաքը գտնվում է Արևելա-Աֆրիկյան ռիֆտային հովտից ոչ հեռու, այստեղ շատ հաճախ տեղի են ունենում երկրաշարժեր և ստորգետնյա ցնցումներ։ Նայրոբիի մոտակայքում գտնվող ամենաբարձր կետը քաղաքից արևմուտք գտնվող Նգոնգ բլուրներն են։ Քաղաքից հյուսիս գտնվում է Քենիա լեռը, իսկ հարավ-արևելքում՝ Կիլիմանջարո լեռը։ Երկու լեռներն էլ պարզ եղանակին հնարավոր է տեսնել Նայրոբի քաղաքից։
Նայրոբի գետը և դրա վտակները անցնում են Նայրոբիի տարածքով։ Քաղաքի հյուսիսում գտնվում է Կարուրա անտառը, որի համար պայքարում էր Նոբելյան մրցանակի դափնեկիր Վանգարի Մաատային (Wangari Maathai), երբ պլանավորվում էր շենքերով և այլ ենթակառուցվածքներով կառուցապատել անտառի տարածքը։


== Կլիմա ==

Ծովի մակարդակից ավելի քան 1600 մետր բարձրության շնորհիվ Նայրոբին ունի բարեխառն կլիմա՝ ջերմաստիճանն երբեմն է բարձրանում 25 °C-ից և բավականին հավասարաչափ է տարվա ընթացքում։ Ամենացուրտ ամիսը հուլիսն է, ամենատաքը՝ մարտը։ Գոյություն ունի 2 խոնավ սեզոն՝ ապրիլից մայիս և նոյեմբերից դեկտեմբեր, և մեկ չոր՝ հուլիսից օգոստոս։ Հունիսին և հուլիսին ջերմաստիճանը գիշերը կարող է լինել 10 °C-ից ցածր։ Պատմության ընթացքում գրանցված ամենացածր ջերմաստիճանը կազմել է +5 °C: Ամենաարևոտ և տաք տարվա եղանակը հունվարից մարտ ընկած ժամանահատվածն է։ Այդ ժամանակ օդի ջերմաստիճանը առավելագույնն է և կազմում է +24 °C:


== Քույր-քաղաքներ ==
 Դենվեր, ԱՄՆ — с 1975 года.
 Ռոլի, ԱՄՆ.
 Ռիո դե Ժանեյրո, Բրազիլիա
 Կունմին, Չինաստան
 Պինսյան, Չինաստան — 2013 թվականից
 Կոլոնիա Տովար, Վենեսուելա


== Ծանոթագրություններ ==
Ժարկո Տոմաշևիչ

Ժարկո Տոմաշևիչ (չեռնոգոր.՝ Жapкo Toмaшeвић, փետրվարի 22, 1990(1990-02-22), Պլևլյա, Չեռնոգորիա), չեռնոգորացի ֆուտբոլիստ, «Աստանա» ակումբի և Չեռնոգորիայի ազգային հավաքականի պաշտպան։


== Ակումբային կարիերա ==
Ժարկո Տոմաշևիչը կարիերան սկսել է պորտուգալական «Նասիոնալ» ակումբում։ 2009 թվականի օգոստոսի 15-ին Լիսաբոնի «Սպորտինգի» դեմ խաղում նշել է նորամուտը Սանգրիշ լիգայում։ 2012 թվականի սկզբին Ժարկոն վարձավճարով տեղափոխվել է Ունիան Մադեյրա։ Փետրվարի 12-ին՝ «Պենաֆիելի» դեմ խաղում նշել է նորամուտը նոր թիմի կազմում։ Փետրվարի 26-ին՝ «Տրոֆենսեի» դեմ խաղում, Տոմաշևիչը խփել է իր առաջին գոլը «Յունիան Մադեյրայի» կազմում։
2012 թվականի ամռանը Ժարկոն վերադարձել է սերբական «Պարտիզան», որի համար հանդես է եկել երիտասարդական մակարդակում։ Առաջին թիմում նա չի կարողացել կատարել նորամուտը՝ խաղալով հիմնականում երիտասարդական և պահեստային կազմերում։
2013 թվականի ամռանը Ժարկո Տոմաշևիչը տեղափոխվել է բելգիական «Կորտրեյկ»։ Օգոստոսի 17-ին «Շարլերուայի» դեմ խաղում նշել է նորամուտը Ժյուպիլե լիգայում։ 2014 թվականի օգոստոսի 2-ին Ժարկո Տոմաշևիչը խփել է իր առաջին գոլը «Կորտրեսկի» կազմում՝ աչքի ընկնելով Լիեժի «Ստանդարդի» դեմ խաղում։
2016 թվականի ամռանը Ժարկոն՝ որպես ազատ գործակալ, պայմանագիր է կնքել «Օստենդեի» հետ։ Հուլիսի 31-ին «Գենկի» դեմ խաղում Ժարկոն նշել է նորամուտը նոր թիմի կազմում։


== Միջազգային կարիերա ==
2014 թվականի մարտի 5-ին Գանայի հավաքականի հետ ընկերական խաղում Տոմաշևիչի  կատարել է նորամուտը Չեռնոգորիայի ազգային հավաքականում։ Սեպտեմբերի 8-ին՝ 2016 թվականի Եվրոպայի առաջնության ընտրական մրցաշարի՝ Մոլդովայի ազգային հավաքականի դեմ խաղում Ժարկոն խփել է իր առաջին գոլն ազգային հավաքականի կազմում։


=== Գոլերը Չեռնոգորիայի հավաքականում ===


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Ժարկո Տոմաշևիչը Archived 2012-03-31 at the Wayback Machine. fscg.co.me կայքում
(7173) Սեպկոսկի

(7173) Սեպկոսկի (անգլ.՝ Sepkoski), աստերոիդ աստերոիդների գոտի ներքին մասում։ Հայտնաբերվել է 1988 թվականի օգոստոսի 15-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,956365 ա. մ., առավելագույնը մոտենում է 1,9305 ա. մ. հեռավորության վրա և հեռանում 1,9822 ա. մ.։ Արեգակի շուրջ մեկ ամբողջական պտույտ է կատարում 999,48 երկրային օրվա ընթացքում, իր ուղեծրով շարժվելով միջինում 0,360188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,59° անկյուն։
Սեպկոսկի աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7173) Սեպկոսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլ Ռիշե

Պոլ Ռիշե (ֆր.՝ Paul Richer, հունվարի 17, 1849(1849-01-17)[…], Շարտր - դեկտեմբերի 17, 1933(1933-12-17)[…], Փարիզ), ֆրանսիացի անատոմ, ֆիզիոլոգ, քանդակագործ և նկարիչ։


== Կենսագրություն ==
Ռիշեն Ֆրանսիայի Գեղեցիկ արվեստների ազգային բարձրագույն դպրոցում նկարչական անատոմիայի պրոֆեսոր էր։ 1898 թվականից Փարիզի բարձրագույն բժշկական ակադեմիայի անդամ էր դարձել։
Կարիերայի սկզբում նա հայտնի բժիշկ-հոգեբույժ Ժան-Մարտեն Շարկոյի ասիստենտն էր, իսկ 1882-1896 թվականներից կառավարում էր Սալպերտիեր հիվանդանոցի լաբորատորիան։ Շարկոյի հետ միասին նրանք ուսումնասիրում էին հիստերիան և էպիլեպսիա։ Նրանք նաև ուսումնասիրում էին Հոգեկան հիվանդությունների կապը արվեստի հետ։
1903 թվականին Ռիշեին նշանակեցին Գեղեցիկ արվեստների ազգային բարձրագույն դպրոցի ամբիոնում։ 1907-1908 թվականներին Ֆրանսիայի բժշկական պատմության նախագահ էր։
Պոլ Ռիշեի քանդակները գտնվում են Եվրոպայի թանգարաններում, որոնցից մի քանիսը Օրսեի թանգարանում են։ Հայտնի է նաև նրա արած խորաքանդակը Լուի Չարլզ Մալասեի գերեզմանի վրա։


== Հրապարակումներ ==
Étude descriptive de la grande attaque hystérique ou attaque hystéro-épileptique et de ses principales variétés, 1879
Études cliniques sur l’hystéro-épilepsie ou grande hystérie , 1881
Hypnotisme, Dictionaire encyclopédique des sciences médicales, Masson et Asselin, Paris, 1887
Nouvelle Iconographie de la Salpêtrière, 1888—1917
Anatomie artistique : description des formes extérieures du corps humain au repos et dans les principaux mouvements : avec 110 planches renfermant plus de 300 figures dessinées, 1890.
Paralysies et contractures hystériques, 1892
L’Anatomie dans l’art : proportions du corps humain, canons artistiques et canons scientifiques, conférence faite à l'Association française pour l'avancement des sciences, 1893
Canon des proportions du corps humain, Paris, Librairie Charles Delagrave, 1893
Physiologie artistique de l’homme en mouvement, 1895
Dialogues sur l’art et la science, 1897
Introduction à l'étude de la figure humaine, 1902
Nouvelle anatomie artistique du corps humain (6 volumes), 1906—1929
Nouvelle anatomie artistique. Les animaux, 1910
Morphologie de la femme, Librairie Plon, Paris, 1920
Lettre à en-tête de l’Institut de France, " profession de foi ", 1925
Le nu dans l’Art — l’Art grec, Collection " Nouvelle anatomie artistique du corps humain ", Plon, Paris, 1926Ժան-Մարտեն Շարկոյի հետ միասին՝ 

Les Démoniaques dans l’art, 1887, In-40 avec 67 figures. Paris, Delahaye et Lecrosnier, éditeurs.
Les Difformes et les malades dans l’art, 1889, In-4° avec figures. — Paris, Lecrosnier et Babé, éditeurs.


== Քանդակներ ==
Premier Artiste, 1890, (բրոնզ)
Le Bûcheron de la forêt de La Londe, 1899
Լուի Պաստերի հուշարձանը Շարտրում, 1903 թվական, բրոնզ։
Tres In Una, 1913
Մեասեի մահարձան, Պեր Լաշեզի գերեզմանատուն


== Պատկերասրահ ==

		
		
		


== Ծանոթագրություններ ==
Դատական լուսանկարչություն

Դատական լուսանկարչություն լուսանկարչության ընդհանուր և հատուկ մեթոդների գիտականորեն մշակված համակարգ, որով քննչական, օպերատիվ հետախուզական և փորձագիտական գործողություններ կատարելիս հետազոտվում և հաստատագրվում են հանցագործության հետքեր և իրեղեն ապացույցներ։ Կիրառվում է դատական լուսանկարչության երկու եղանակ, հաստատագրման և հետազոտման։
Հաստատագրման եղանակով քննչական և օպերատիվ հետախուզական մարմինները լուսանկարում են դեպքի վայրը, կենդանի անձանց, դիակներ, հանցագործության հետքեր, իրեղեն ապացույցներ, ինչպես նաև քննչական առանձին գործողությունների որոշ փուլեր (տեղազննություն, խուզարկություն, քննչական փորձարարություն և այլն)։ Հաստատագրման եղանակը լինում է․ կողմնորոշող (օբյեկտի նկարահանումը շրջապատում), տեսածիրային (առանց շրջապատի), հանգուցային (օբյեկտի կարնոր մասերի նկարահանում), դետալային (օբյեկտի մանրամասների նկարահանում)։ Դատական լուսանկարչությունը օգտագործում է համայնապատկերային, ծավալադիտակային, չափական և այլ եղանակներ։
Հետազոտման եղանակը ընդգրկում է ռենտգենյան, գամմա, ինֆրակարմիր և այլ տիպի ճառագայթներով լուսանկարում և այլն։ Դատական լուսանկարչությունը կատարվում է սովորական, ինչպես նաև հետազոտման նպատակներին հարմարեցված հատուկ ապարատներով։ Դատական լուսանկարչությունյանը զուգահեռ իրագործվում է կինոնկարահանումը։ Դատական լուսանկարչությունը որպես իրեղեն ապացույցների արձանագրում, նախատեսվում է սովետական քրեական դատավարության օրենսդրությամբ։
Սպիրիդոն Տրիկուպիս

Սպիրիդոն Տրիկուպիս (հուն․՝ Σπυρίδων Τρικούπης, ապրիլի 20, 1788(1788-04-20), Մեսոլոնգիոն, Արևմտյան Հունաստան, Decentralized Administration of Peloponnese, Western Greece and the Ionian, Հունաստան - փետրվարի 12 (24), 1873, Աթենք, Հունաստան), հույն պետական գործիչ, դիվանագետ, գրականագետ և հռետոր։ Հունաստանի վարչապետ (1833) և ժամանակավոր կառավարության անդամ 1826 թվականից։


== Կենսագրություն ==
Ծնվել է Մեսոլոնգիոնում, քաղաքագլխի ընտանիքում։ Փարիզում և Լոնդոնում կրթություն ստանալուց հետո նա դարձել է Իոնյան կղզիների նահանգապետ Ֆրեդերիկ Նորտի անձնական քարտուղարը։ Ազատագրական պատերազմի ժամանակ զբաղեցրել է կարևոր վարչական և դիվանագիտական տարբեր պաշտոններ։ 1826 թվականին եղել է ժամանակավոր կառավարության անդամ, 1827 թվականին՝ Ազգային Ժողովի անդամ Տրոյզենում, ինչպես նաև՝ 1832 թվականին՝ Խորհրդի նախագահ և արտաքին գործերի նախարար։ Հաջորդ տարի ընտրվել է Հունաստանի վարչապեստ։ Եռակի անգամ եղել է Լոնդոնում Հունաստանի դեսպանը (1835—1838, 1841—1843, 1850—1861), իսկ 1850 թվականին՝ արտակարգ և լիազոր դեսպանը Փարիզում։


== Ծանոթագրություններ ==


== Արտաքին հղումներ ==
Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.43-44
Κωνσταντίνος Δημαράς, «Σπυρίδων Τρικούπης», στο: Κ.Θ.Δημαράς, Σύμμικτα Α' Από την παιδεία στην λογοτεχνία, (επιμ.Αλέξης Πολίτης), Σπουδαστήριο Νέου Ελληνισμού, Αθήνα, 2000, σελ.121-122
Աժանվիլե

Աժանվիլե (ֆր.՝ Agenvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2014 թվականի դրությամբ կազմում է 197 մարդ, բնակչության խտությունը` 33։ Բնակավայրը զբաղեցնում է 5.98 կմ² տարածք։
Գտնվում է Փարիզ քաղաքից 155 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Արտաքին հղումներ ==
INSEE
Պաշտոնական կայք
Բնակավայրը Quid կայքում


== Ծանոթագրություններ ==
Լիխար

Լիխար, (իսպ.՝ Líjar) մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունցիպիլատետը մտնում է Վալե դել Ալմանսորա շրջանում։ Տարածքը կազմում է 28 կմ2։ Բնակչությունը` 699 մարդ (2010 թվականի տվյալներով)։ Պրովինցիայի վարչական կենտրոնից գտնվում է 86 կմ հեռավորության վրա։


== Ժողովրդագրություն ==


== Արտաքին հղումներ ==
Լիխար Archived 2006-07-18 at the Wayback Machine.
Լիխար Archived 2006-07-15 at Archive.is
Եզրույթ

Եզրույթ (լատ.՝ terminus - սահման), բառ կամ բառակապակցություն, որ հանդիսանում է գիտության, տեխնիակայի կամ արվեստի (և այլն) որևէ հասկացության անվանումը։


== Ընդհանուր բնութագիր ==
Եզրույթները կոնկրետ մասնագիտականեցնում են, նշում են և հստակեցնում, այդ ոլորտի կարևոր առարկաները, երևույթները, նրանց հատություններն ու փոխազդեցությունները։ Ի տարբերություն ընդհանուր խոսակցական բառերի նրանք զերծ են բազմիմաստությունից, չունեն զգայական երանգավորում։ Եզրույթը իր ոլորտի սահմաններում միանշանակ է։ Եզրույթները գոյություն ունեն որոշակի տերմինաբանության սահմաններում։ Ի տարբերություն սովորական բառերի նրանք կապված չեն համատեքստով։ Տրված հասկացության սահմաններում այդ եզրույթը պիտի լինիմիանշանակ, համակարգված,  ոճաբանորեն չեզոք (օրինակ «քվարկ», «ատոմ»)։ «Տերմինաբանություն» դասագրքի հեղինակ Ս. Վ. Գրինյով-Գրինևիչի կարծիքով, Եվրոպական լեզուներում եզրույթների ցուցակը կարելի է սահմանափակել գոյականներով։ Նա նաև ընդունում է այն «հրաշալի կարծիքի» գոյությունը, ըստ որի՝ եզրույթ կարելի է համարել նաև որոշ բայեր, չնայած, նա հերքում է այդ միտքը՝ համարելով այն չկայացած։ Այստեղից նրա սահմանումը՝ «անվանողական միավոր, որ օգտագործվում է հասկացության ճշգրիտ անվանման համար»։
Եզրույթները ենթարկվում են տվյալ լեզվի բառակազմության, քերականության և հնչյունաբանության կանոններին։
Որոշ դեպքերում տվյալ եզրույթը մտնում է տարբեր առարկայակն ոլորտների մեջ և  առաջանում է համանուն բառեր։ Օրինակ, լատիներենից վերցված լիգատուրա (լատ.՝ ligatura) բառը մետաղաձուլության մեջ նշանակում է մետաղի որոկի բարձրացում, իսկ վիրաբուժության մեջ նշանակում է անոթների կարելու թել։
Ժամանակակից գիտությունը ձգտում է տերմինաբանության միջազգայնացման։
Տրամաբանության մեջ տերմինը ֆորմալացված լեզվի տարր է, որը համապատասխանում է սովորական քերականության իմաստին կամ դրա ավելացմանը և ավանդական տրամաբանության մեջ դատողության առարկային։


== Ծանոթագրություններ ==


== Գրականություն ==
Сложеникина Ю. В. Термин: живой как жизнь (почему термин может и должен иметь варианты) // Электронный журнал «Знание. Понимание. Умение». Филология. — 2010. — № 5. Архивировано из первоисточника 30 Օգոստոսի 2014.
Кондаков Н. И. Логический словарь / Горский Д. П.. — М.: Наука, 1971. — 656 с.
Минто В. Дедуктивная и индуктивная логик. — Минск: Харвест, 2002. — 352 с. — ISBN 9851306657
Гринёв-Гриневич С. В. Терминоведение / Под ред. А. Б. Васильева. — Москва: Издательский центр «Академия», 2008. — С. 29—30. — ISBN 978-5-7695-4951-9
Մրե

Մրե, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում է Արածանիի աջ կողմում, Բալու քաղաքից 37 կմ հյուսիս-արևելք, սարալանջի վրա։
Տարածքն անտառապատ էր։


== Բնակչություն ==
XX դարի սկզբին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Էլպիս Կեսարացյան

Էլպիս Կեսարացյան (1830, Կոստանդնուպոլիս, Օսմանյան կայսրություն - 1913), հայ հրապարակախոս, խմբագիր։
Ծնվել է Կ. Պոլսում, որտեղ ստացել է կրթությունը՝ Օրթագյուղի և Պեշիկթաշի հայկական դպրոցներում։ 1872 թվականից որպես ուսուչուհի աշխատել է Մաքրուհյաց վարժարանում։ Աշխատակցել է պոլսահայ մամուլին։ 1861 թվականին հիմնել է «Կիթառ» պարբերականը, որտեղ տպագրած իր հոդվածները ստորագրել է Ե. Կ. Տ. Հայկուհի։ Փաստորեն հանդիսանում է հայ առաջին կին խմբագիրը։ «Կիթառ»-ից ընդամենը հրատարակել է երեք համար և դադարեցրել՝ նյութական դժվարությունների պատճառով։ Այնուհետև մոտ 15 տարի քաշվել է գրական հրապարակից։ 1879 թվականին լույս է ընծայել «Նամականի առ ընթերցասեր հայուհիս» գրքույկը, որտեղ զետեղված են նրա խրատական, մանկավարժական հոդվածները։


== Ծանոթագրություններ ==
Ալեքս Ալեքսանդրով

Ալեքս  Ալեքսանդրով (մայիսի 11, 1973(1973-05-11), Բելառուս), խորհրդային և բելառուս շախմատիստ, գրոսմայստեր (1997): Բելառուսի քառակի չեմպիոն (1989, 1990, 1996, 2007)։ 2000 թվականի   Եվրոպայի առաջնությունում զբաղեցրել է 2-րդ տեղը։ Բելառուսի հավաքականի կազմում մասնակցել է  8 օլիմպիադայի (1996-2008, 2014): 2000 թվականին  Սանկտ Պետերբուրգում դարձել  է «Պետրովի» հուշամրցաշարի  հաղթող, 2005 թվականին՝ Մինսկում «Inautomarket Open» մրցաշարի հաղթող։


== Մասնակցած մրցաշարերի արդյունքները ==
1991 թվականին հաղթել է ԽՍՀՄ-ի շախմատի պատանեկան առաջնությունում
1992 թվականին հաղթել է Եվրոպայի շախմատի պատանեկան առաջնությունում
1996 թվականին հաղթել է Բելառուսի շախմատի առաջնությունում
1998 թվականին հաղթել է Կստովոոյի մրցաշարում
2000 թվականին հաղթել է Եվրոպայի անհատական շախմատի առաջնությունում
2000 թվականին Սանկտ Պետերբուրգում հաղթել է «Պետրովի» հուշամրցաշարում
2001 թվականին հաղթել է  Բադ Վյորիսհոֆեն քաղաքի 17-րդ բաց առաջնությունում
2002 թվականին հաղթել է Մոսկվայի  «Աերոֆլոտ-Օփեն» միջազգային մրցաշարում
2003 թվականին հաղթել է Մոսկվայի  «Աերոֆլոտ-Օփեն» միջազգային մրցաշարում
2005 թվականին հաղթել է Մինսկի  «Inautomarket Open» մրցաշարում
2007 թվականին դարձել է Բելառուսի շախմատի առաջնության հաղթող
2007 թվականին Վարշավայում դարձել է Եվրոպայի Արագ շախմատի առաջնության հաղթող
2008 թվականին հաղթել է «Նախագահի գավաթը» Բաքվում
2009 թվականին հաղթել է Աբու Դաբիի շախմատային միջազգային փառատոնում
2009 թվականին հաղթող է ճանաչվել Ալ Սալեհի 8-րդ միջազգային  բաց մրցաշարում Եմենում
2011 թվականին Օրիսա նահանգի Բհունսաբար քաղաքում  հաղթել է  շախմատի միջազգային բաց մրցաշարում 
2012 թվականին հաղթել է Մումբայի  շախմատային բաց մրցաշարի հաղթող ։


== Արդյունքների աղյուսակ ==


== Վարկանիշի փոփոխություններ ==


== Ծանոթագրություններ ==


== Արտաքին հղումներ ==
Ալեքսանդրովի խաղերը 365Chess.com
Ալեքս Ալեքսանդրով շախմատիստի էջն ու խաղերը Chessgames.com կայքում
Սուխայա Բալկա (գյուղ, Նիկոլաևի շրջան)

Անվան այլ կիրառումների համար տե՛ս՝ Սուխայա ԲալկաՍուխայա Բալկա (ուկրաիներեն՝ Суха Балка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Սուխայա Բալկա գյուղում բնակվում էր 111 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաուր Մամադով

Զաուր Սաբիր օղլու Մամեդով (ադրբ.՝ Zaur Sabir oğlu Məmmədov , Հինդարխ), ադրբեջանցի ռազմական սպա, գեներալ-մայոր ծառայում է Ադրբեջանի զինված ուժերի հատուկ նշանակության ջոկատներում։ Մասնակցել է Քառօրյա պատերազմին և 2020 թվականի Հայ–ադրբեջանական պատերազմին, և Շուշիի գրավմանի ժամանակ եղել է Ադրբեջանի հատուկ նշանակության զորքերի հրամանատարներից մեկը, որի համար ստացել է Հայրենական պատերազմի հերոսի կոչում։ 


== Վաղ տարիներ ==
Զաուր Սաբիր օղլու Մամեդովը ծնվել է Ադրբեջանական ԽՍՀի, այն ժամանակ Խորհրդային Միության Աղջաբադի շրջանի Հինդարչ գյուղում։ Շուշիի բերդը կառուցած Ղարաբաղի խանության հիմնադիր և առաջին տիրակալ Փանահ Ալի-խանի հետնորդն է։ 


== Զինվորական ծառայություն ==
Ծառայում է Ադրբեջանի զինված ուժերի հատուկ նշանակության ջոկատներում։ Մասնակցել է Քառօրյա պատերազմին և 2020 թվականի Հայ–ադրբեջանական պատերազմին, և Շուշիի ճակատամարտի ժամանակ եղել է ադրբեջանական հատուկ ջոկատայինների հրամանատարներից մեկը։ Մամեդովը նշանակվել է Շուշիի առաջին հրամանատար և հաղթանակի դրոշով երթով անցել է Բաքվում կայացած Հաղթանակի զորահանդեսում։ 


== Պարգևներ ==
2005 թվականի հունիսի 24-ին Մամեդովը պարգևատրվել է Ադրբեջանի դրոշի շքանշանով՝ Ադրբեջանի նախագահ Իլհամ Ալիևի հրամանագրով։
Նախագահ Ալիևի հրամանագրով 2020 թվականի դեկտեմբերի 7-ին Մամեդովը ստացել է գեներալ- մայորի կոչում։
Նախագահ Ալիևի հրամանագրով Մամեդովին շնորհվել է Հայրենական պատերազմի հերոսի կոչում 2020 թվականի դեկտեմբերի 9-ին։


== Ծանոթագրություններ ==
Լինկոլն շրջան (Կենտուկի)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 873 կմ² է, բնակչությունը՝ 24.732 մարդ (2010 թ. տվյալներով)։ Շրջկենտրոնն է Ստանֆորդ բնակավայրը։ Կազմավորվել է 1780 թ.։